Fel y lefain yn y blawd

Wedi ei guddio a’i dylino

Eto’n tyfu yn y dirgel

Nes caiff y cwbl ei lefeinio

Tebyg i hyn mae teyrnas Dduw

Tebyg i hyn mae teyrnas Dduw

 **Deled dy deyrnas**

 **Gwneler d’ewyllys**

 **Yma ar y ddaear**

 **Fel yn y nefoedd**

Fel yr hedyn lleiaf un

Wedi ei guddio’n anweledig

Eto’n tyfu’n llwyn canghennog

Lle caiff yr adar nythu’n ddiddig

Tebyg i hyn mae teyrnas Dduw

Tebyg i hyn mae teyrnas Dduw

Fel y trysor yn y cae

Wedi ei guddio, wedi ei gladdu

Eto rhywun, wedi ei ganfod,

Werthodd y cwbl er ei brynu

Tebyg i hyn mae teyrnas Dduw

Tebyg i hyn mae teyrnas Dduw

Ac eiddot ti yw’r deyrnas

A’r gallu a’r gogoniant

Ac eiddot ti yw’r deyrnas

A’r gallu a’r gogoniant

Amen!